#### Forskningsservice Dato

Projekt nr. 70

Under projektdatabase ***70***

### Indstilling om godkendelse af projekt

### Autoriseret institution (projektejer og dataansvarlig)

Institut for Folkesundhed, Aarhus Universitet (inst. nr. 50)

### Projekttitel

Burden of disease, quality of care and adherence to antidiabetic medication in immigrants with type 2 diabetes

### Projektbeskrivelse

Type-2 diabetes er en multifaktoriel sygdom, hvis udbredelse er i kraftig vækst i takt med øget urbanisering af befolkningen. Ikke-vestlig indvandrerbaggrund er en kendt risikofaktor for at udvikle type-2-diabetes (T2DM), dårlig glykæmisk kontrol, sendiabetiske komplikationer og død. Årsagerne til denne forskel er dårligt belyst på befolkningsniveau. Patientgruppen er svær at rekruttere til helbredsundersøgelse, hvorfor det er nødvendigt at koble data fra flere kilder for at opnå tilstrækkeligt datagrundlag:

*Viborg Kommunes ScreeningsProgram****,*** *Dit Liv – Din Sundhed* og *Tjek Dit Helbred*-kohorterne udgør en kilde til detaljeret information om en række vigtige kliniske og livsstilsrelaterede confoundere i denne patientgruppe.

Den Nationale Sundhedsprofil og Dansk Voksendiabetesregister indeholder information om væsentlige livsstilsfaktorer. Cancerregisteret indeholder data af højere kvalitet end øvrige kilder om cancersygdomme – en gruppe sygdomme, som diabetes og dysglykæmi er associeret til.

Kobling af ovenstående data til data om blodprøvesvar og registerdata om medicinforbrug gør det muligt at belyse sammenhænge som ikke tidligere er undersøgt. Ved kobling til geografiske variable bliver det muligt at lave brugbare opgørelser af sygdomsbyrde og behandlingskvalitet for mindre geografiske områder og belyse forskelle mellem geografiske områder.

Dette forskningsprojekt vil undersøge sammenhænge mellem indvandrerbaggrund, udvikling af diabetes, monitorering, behandling og sygdomskontrol af diabetes og afledt sygelighed.

### Population

Alle voksne personer i Danmark (fra og med 18 år) i perioden fra og med 1. januar 2004 og 2018. Heraf forventes ca. 110.000 type-2 diabetikere i 2003 stigende til ca. 250.000 i 2018.

### Variabelindhold

Registre fra PDB 704618 PHAU på DST:

* Befolkning/personoplysninger (BEF, FAM, HUST, IEPE, VNDS)
* Indkomst (FAIK, IND, AKM)
* Uddannelse (UDDA)
* Sygesikringsregistret (SSSY)
* Landspatientregistret (LPR\_ADM, LPR\_BES, LPR\_DIAG, LPR\_OPR, LPR\_SKSOPR) inkl. uafsluttede (UAF\_ADM, UAF\_bes, UAF\_diag, UAF\_OPR, UAF\_SKSOPR)
* Privathospitaler (PRIV\_ADM, PRIV\_DIAG, PRIV\_SKSUBE, PRIV\_SKSOPR)
* Dødsårsagsregistret (DOD, DODSAASG)
* Lægemiddelstatistikregisteret (LMDB)

Øvrige registre på DST:

* Geografi, miljø og energi (BYSTRB)

Se i øvrigt specifikation af perioder og variable i vedlagt variabelliste (Bilag 1)

### Særligt vedr. lægemiddelsdata

Der ønskes adgang til lægemidler, da forbrug af medicin bidrager til identificere populationen af type-2 diabetikere, deres behandling og sygelighed.

### Offentliggørelse af resultater

Resultaterne af undersøgelserne vil blive beskrevet i ph.d. afhandlingen samt i videnskabelige artikler, som planlægges publiceret i internationale peer-reviewed tidsskrifter og formidlet i relevante faglige fora og oplysningskanaler.

### Perspektivering

Projektet vil øge opmærksomheden på type-2 diabetikere med ikke-vestlig indvandrer-baggrund samt identificere områder af diagnostik og behandling, hvor en særlig indsats vil kunne bringe deres sygdomskontrol, behandlingskvalitet og sygelighed tættere på den, som ses blandt indfødt danskere med type-2 diabetes. På sigt vil projektet således kunne bidrage til at mindske uligheden i sundhed for denne voksende patientgruppe.

**Data fra andre Styrelser eller egne data**

Følgende data, som ikke kommer fra Danmarks Statistik, skal tilknyttes projektet:

* Eksterne data: Laboratoriesvar fra fællesregional LABKA-II-database (Region Midtjylland og Region Nordjylland)
* Eksterne data: Den Nationale Sundhedsprofil
* Eksterne data: Dansk Voksendiabetes Database
* Eksterne data: Laboratoriedatabasen
* Eksterne data: Cancerregisteret
* Eksterne data: Viborg Kommunes ScreeningsProgram
* Egne data: *Dit Liv – Din Sundhed*-projektet
* Egne data: *Tjek Dit Helbred-*projektet

Se specifikation for egne/eksterne data i vedlagt variabelliste.

Forskningsprojekt er registreret på Aarhus Universitets oversigt over forskningsprojekter, hvor der behandles personoplysninger, med følgende journal-og løbenummer: journalnummer 2016-051-000001, løbenummer 1339. Godkendelse vedlagt.

**Projektperiode**

Der ønskes adgang til data frem til og med udgangen af 2025.