|  |  |  |
| --- | --- | --- |
| |  | | --- | | April 2020 | | FOR – Formidling Forskerservice | |

# Vejledning om ATC-koder ved ansøgning om lægemiddeldata fra Danmarks Statistik

Ved ansøgning om ATC-koder er det væsentligt, at du er opmærksom på, at vi arbejder ud fra dataminimeringsprincippet.

## Dataminimering

Da sundhedsdata er følsomme data, arbejder Forskerservice ud fra et princip om dataminimering. Det vil sige, at vi kun giver adgang til data, der er nødvendige for projektets gennemførsel. Dette gælder også adgang til data via ATC-koder.

## Hvad er ATC-koder?

ATC-systemet er et system til klassifikation af lægemidler efter deres indholdsstof og virkeområde. ATC står for Anatomical Therapeutic Chemical Classification System, og ATC-koder bruges blandt andet til at registrere og vurdere forbruget af en bestemt type lægemiddel.

## Sådan opbygges en ATC-kode

ATC-systemet inddeler medicin i 14 hovedgrupper grupperet efter menneskets organsystemer.

### 1. niveau

A Fordøjelsesorganer og stofskifte

B Blod og bloddannende organer

C Hjerte og kredsløb

D Dermatologiske midler

G Urogenitalsystem og kønshormoner

H Hormoner til systemisk brug

J Infektionssygdomme, systemiske midler

L Antineoplastiske og immunmodulerende midler

M Muskler, led og knogler

N Centralnervesystemet

P Parasitologi

R Respirationsorganer

S Øjne og ører

V Varia

### 2. niveau

Underinddeling i terapeutisk/farmakologisk undergruppe.

### 3. og 4. niveau

Dernæst inddeles i to kemiske/terapeutiske/farmakologiske undergrupper.

### 5. niveau

Og til sidst en undergruppe for kemisk substans.

### Eksempel med udgangspunkt i oplysninger fra Sundhedsdatastyrelsen

En fuldstændig klassifikation af det smertestillende stof acetylsalicylsyre med ATC-koden **N02BA01**, viser opbygningen af ATC-systemet.

|  |  |  |  |
| --- | --- | --- | --- |
| **LMDB** \*  variabel | **ATC** \*\*  niveau | **Kode** | **Beskrivelse** |
| ATC1 | 1 | **N** | Nervesystemet (anatomisk hovedgruppe) |
| ATC2 | 2 | N**02** | Smertestillende (terapeutisk hovedgruppe) |
| ATC3 | 3 | N02**B** | Andre smertestillende og febernedsættende stoffer (terapeutisk/farmakologisk undergruppe) |
| ATC4 | 4 | N02B**A** | Salicylsyre og -derivater (kemisk/terapeutisk/farmakologisk undergruppe) |
| ATC | 5 | N02BA**01** | Acetylsalicylsyre (undergruppe for kemisk substans) |

\* Liste over LMDB variable fra Danmarks Statistik:   
<https://www.dst.dk/extranet/ForskningVariabellister/LMDB%20-%20L%C3%A6gemiddeldatabasen.html>

\*\* Læs mere om ATC-koder:  
<http://medstat.dk/>

\*\* For komplet liste over alle ACT-koder:

<https://www.whocc.no/atc_ddd_index/>

## Angivelse af ATC-koder

Herunder skal du angive, hvilke ATC-koder du har behov for at få adgang til i forbindelse med projektet. Du skal angive på hvilket niveau, du ønsker de enkelte ATC-koder oplyst. De forskellige ATC-koder kan godt oplyses på forskellige niveauer. De angivne niveauer, skal svare til det der er nødvendigt, for at kunne besvare projektet formål.

Niveauet af de ATC-koder du har behov for, skal angives under LMDB variablene (ATC1, ATC2, ATC3, ATC4 eller ATC). Det vil sige, har du et begrundet behov for oplysninger på det mest detaljeret niveau, skrives f.eks. N02BA01 under variablen ATC. Har du derimod blot behov for oplysninger om præparatet på 3. niveau, skal du angive ATC-koden N02B under variablen ATC3 (3. niveau). Se nedenstående eksempel.

### Eksempel på angivelse af ATC-koder

Hvis en forsker har et projekt, som undersøger forskellige aspekter af astmapatienters sygdomsbillede og samtidig ønsker at få oplyst, hvor mange der har indløst receptpligtig hudmiddel mod svamp.

I dette tilfælde har forsker behov for oplysninger om astmapræparater på 5. niveau (ATC), som giver et detaljeret niveau. Derudover har forsker kun behov for oplysninger om hudmiddel på et mindre detaljeret niveau, her 2. niveau (ATC2).

|  |  |
| --- | --- |
| **LMDB** variabel | **ATC-kode** (1. niveau) |
| ATC1 |  |

|  |  |  |
| --- | --- | --- |
| **LMDB** variabel | **ATC-kode** (2. niveau) | **Kommentar** |
| ATC2\* | D01 | Ved at angive D01 under ATC2 variablen, vil du kun få oplyst ATC-koden D01 (midler mod svamp).  ATC-koden på et mere detaljeret niveau (her niveau 3, 4 og 5) vil *ikke* blive oplyst. |

|  |  |
| --- | --- |
| **LMDB** variabel | **ATC-kode** (3. niveau) |
| ATC3\* |  |

|  |  |
| --- | --- |
| **LMDB** variabel | **ATC-kode** (4. niveau) |
| ATC4\* |  |

|  |  |  |
| --- | --- | --- |
| **LMDB** variabel | **ATC-kode** (5. niveau) | **Kommentar** |
| ATC\* | R03 1  R03AK06 2 | 1: Ved at angive R03 under ATC variablen vil du få alle ATC-koder under R03 på det mest detaljerede niveau. 2: Har du derimod kun behov for udvalgte ATC-koder under R03, angives disse i stedet. Fx R03AA01 eller R03AK06. |

\* Lavere niveauer end de ønskede vil medgives, hvis tilhørende variable står angivet i ansøgningen. Det vil sige, er der behov for en ATC-kode på 4. niveau, vil niveau 3, 2 og 1 også fremgå, såfremt variablene ATC3, ATC2 og ATC1 står angivet under de variable, der skal gives adgang til.

### Nedenstående tabel skal lægges ved ansøgningen

1. Skriv kun selve ATC-koden uden beskrivende tekst.
2. De enkelte ATC-koder skal kun fremgå én gang af nedenstående.
3. ATC-koden skal kun angives på det højeste niveau, der er behov for. Lavere niveauer vil automatisk blive oplyst, hvis de tilsvarende variable er angivet.
4. ATC-koderne skal listes alfabetisk.

|  |  |
| --- | --- |
| **LMDB** variabel | **ATC-kode** (1. niveau) |
| ATC1  (fx: N) | Indtast ATC-koder. |

|  |  |
| --- | --- |
| **LMDB** variabel | **ATC-kode** (2. niveau) |
| ATC2  (fx: N02) |  |

|  |  |
| --- | --- |
| **LMDB** variabel | **ATC-kode** (3. niveau) |
| ATC3  (fx: N02B) |  |

|  |  |
| --- | --- |
| **LMDB** variabel | **ATC-kode** (4. niveau) |
| ATC4  (fx: N02BA) | A08  B03AB  B03AD  B03AE  B03BA  B03BB  C01BA  C01BB  C01BG  C03A  C03C  C07A  C07B  C07C  C07D  C07F  C08C  C08D  H02A  H03A  H03B  N06A |

|  |  |
| --- | --- |
| **LMDB** variabel | **ATC-kode** (5. niveau) |
| ATC  (fx: N02BA01) | A10  B01AA03  B01AC04  B01AC05  B01AC06  B01AC07  B01AC16  B01AC24  B01AC25  B01AE07  B01AF01  B01AF02  B01AF03  B03XA01  B03XA02  B03XA03  B03XA04  C01AA04  C01AA05  C01BC04  C01BD01  C03DA01  C03DA02  C03DA03  C03DA04  C09A  C09C  C09DX04  C10AA  G04BE  H02B |